বর্তমান সময়ে তথ্য প্রযুক্তি খাতে ব্যাপক সম্ভবনা থাকলেও রহস্যজনকভাবে এই কোম্পানি ক্রমাগত অবনতির দিকে যাচ্ছে। ২০১৩ সালে সাধারন বিনিয়োগকারীদের জন্য ৫ শতাংশ স্টক ডিভিডেন্ড ঘোষনা করলেও ২০১৪ অর্থবছরের জন্য কোম্পানিটি কোনো ধরনের ডিভিডেন্ড ঘোষনা করেনি। বর্তমানে জেড ক্যাটাগরিতে অবস্থানরত কোম্পানিটি বিএসইসি’র বিভিন্ন আইন পরিপালনেও নিচ্ছে ছলচাতুরির আশ্রয়। মূল্য সংবেদনশীল তথ্য গোপন করে কোম্পানিটি বিনিয়োগকারীদের স্বার্থ লঙ্ঘন করছে বলে শেয়ারবাজারনিউজ ডট কমের অনুসন্ধানে বেরিয়ে এসেছে।